Diari Oficial de la Generalitat Valenciana


Sumari del DOGV 7301, del 23-06-2014 (2014/5718)

RESOLUCIÓ de 29 de maig de 2014, del president de l'Agència Valenciana del Turisme, de concessió d'ajudes destinades a l'impuls de la imatge de les destinacions turístiques de la Comunitat Valenciana en 2014.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7301

Data del DOGV
:   23-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5718


Data del document
:   29-05-2014

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 29 de maig de 2014, del president de l'Agència Valenciana del Turisme, de concessió d'ajudes destinades a l'impuls de la imatge de les destinacions turístiques de la Comunitat Valenciana en 2014.  
 [2014/5718]  
Antecedents de fet  
Primer. Per la Resolució de 3 de març de 2014, del president de l'Agència Valenciana del Turisme, publicada en el Diari Oficial de la Comunitat Valenciana número 7233, del 13 de març de 2014, es convoquen les ajudes de l'Agència Valenciana del Turisme destinades a l'impuls de la imatge de les destinacions turístiques de la Comunitat Valenciana en 2014.  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides a la mencionada resolució, les quals han donat lloc a la instrucció dels expedients relacionats en el document annex a esta resolució.  
Tercer. D'acord amb el que establix l'article 10.2 de la resolució esmentada en l'antecedent primer, en data 27 de maig de 2014 es va reunir la comissió d'avaluació d'ajudes, que va traslladar els acords adoptats per la comissió al director de l'Agència Valenciana del Turisme, el qual, amb data 28 de maig de 2014, va elevar una proposta de resolució favorable a la concessió de les ajudes als sol·licitants pels imports, per a les actuacions i en els termes que figuren en el document annex a esta resolució.  
Als antecedents de fet anteriors s'han d'aplicar els següents  
  
  
Fonaments de dret  
Primer. La Resolució de 3 de març de 2014, del president de l'Agència Valenciana del Turisme, publicada en el Diari Oficial de la Comunitat Valenciana número 7233, del 13 de març de 2014, per la qual es convoquen les ajudes destinades a l'impuls de la imatge de les destinacions turístiques de la Comunitat Valenciana en 2014.  
Segon. La Llei 38/2003, de 17 de novembre, General de Subvencions, així com el seu reglament, aprovat pel Reial Decret 887/2006, de 21 de juliol, i l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen la bases reguladores per a la convocatòria i la concessió d'ajudes per l'Agència Valenciana del Turisme, modificada per l'Orde 2/2013, de 27 de febrer, de la Conselleria d'Economia, Indústria, Turisme i Ocupació.  
Tercer. La competència per a dictar esta resolució la té el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i l'article 10.2 de la Resolució de 3 de març de 2014 mencionada en el fonament primer.  
  
Quart. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant les persones o altres circumstàncies que individualitzen els efectes de l'acte per a cada interessat.  
  
Quint. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix la possibilitat que els actes administratius siguen objecte de publicació amb l'efecte de notificació, i així es preveu en l'article 12.3 de la Resolució de 3 de març de 2014 per la qual es convoquen estes ajudes.  
Vistos els antecedents de fet i fonaments de dret anteriors, resolc:  
  
  
Primer   
Concedir la subvenció als sol·licitants de les ajudes de l'Agència Valenciana del Turisme destinades a l'impuls de la imatge de les destinacions turístiques de la Comunitat Valenciana en 2014 que s'assenyalen en el document annex d'esta resolució pels imports, per a les actuacions i en els termes que s'hi indiquen.  
Segon   
Publicar les subvencions mencionades en el Diari Oficial de la Comunitat Valenciana a l'efecte de notificacions.  
L'efectivitat de les subvencions està subordinada al compliment de les condicions següents:  
a) La realització de l'activitat per a la qual es concedix la subvenció serà d'exclusiva responsabilitat del beneficiari. Així mateix, seran a càrrec seu els mitjans humans i materials necessaris per a acomplir-la.  
  
b) Correspon al beneficiari sol·licitar tots els permisos, les autoritzacions i les llicències que corresponguen a la naturalesa del projecte a incentivar.  
c) El beneficiari comunicarà a l'Agència Valenciana del Turisme l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
d) Situar de forma visible el distintiu on es faça constar que el projecte ha sigut finançat parcialment per l'Agència Valenciana del Turisme, segons el model disponible en l'adreça d'Internet .  
e) Qualsevol altra prevista en la Resolució de 3 de març de 2014 per la qual es convoquen estes ajudes i en la resta de normativa aplicable.  
  
f) La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en la Resolució de 3 de març de 2014 indicada i en esta resolució de concessió.  
  
g) El termini de presentació de la documentació justificativa finalitzarà el dia 31 d'octubre de 2014.  
La documentació que s'ha de presentar per al cobrament de la subvenció constarà dels documents següents:  
1) Memòria o informe final del projecte executat amb la descripció detallada de les activitats que s'hagen realitzat i dels resultats obtinguts. La memòria inclourà una justificació gràfica dels diferents suports de comunicació. La memòria haurà de contindre tota la informació necessària per a justificar satisfactòriament el compliment de les condicions imposades en la convocatòria i en esta resolució de concessió.  
  
2) Factures originals justificatives del gasto realitzat o una còpia compulsada de les factures. Les dites factures hauran d'ajustar-se a l'actuació subvencionada i al pressupost aportat en la sol·licitud d'ajuda. Així mateix, hauran de complir els requisits establits en l'article 6 del Reial Decret 1619/2012, de 30 de novembre, pel qual s'aprova el reglament que regula les obligacions de facturació (BOE 289, 01.12.2012), especialment allò que preceptua l'article 6.1.f, que establix que les factures hauran d'incloure el desglossament dels preus unitaris de les operacions.  
3) Certificat expedit pel secretari o l'interventor de l'entitat beneficiària en què conste l'acte o l'acord de reconeixement de l'obligació de pagament per l'òrgan competent de les factures aportades per a la justificació dels gastos, així com l'aplicació econòmica del pressupost municipal en què s'ha contret el gasto. Este certificat podrà substituir-se per la còpia compulsada dels documents de la comptabilitat pressupostària acreditatius del fet que el gasto reflectit en les factures es troba en la fase comptable O.  
4) Certificat del secretari de l'entitat beneficiària que acredite que en la contractació de l'actuació objecte d'ajuda s'han seguit els procediments establits en la normativa aplicable en matèria de contractació pública (RDL 3/2011, de 14 de novembre, pel qual s'aprova el text refós de la Llei de Contractes el Sector Públic, i RD 817/2009, de 8 de maig).  
  
5) En el cas en què es produïsca una variació respecte a la declaració aportada amb la sol·licitud, s'aportarà una declaració responsable que acredite si s'ha sol·licitat o obtingut alguna altra ajuda d'un ens públic o privat per al mateix projecte. En cas afirmatiu, haurà d'indicar-se l'organisme concedent i l'import de l'ajuda.  
6) En el cas que l'actuació subvencionada consistisca en l'edició o reedició de fullets, s'adjuntarà un exemplar del material editat, que haurà d'indicar l'any d'edició 2014.  
7) Memòria gràfica que acredite que en tots els suports subvencionats ha figurat el distintiu en què es fa constar que el projecte ha sigut finançat parcialment per l'Agència Valenciana del Turisme, de conformitat amb allò que establix l'article 5.2 de la Resolució de 3 de març de 2014 per la qual es convoquen les presents ajudes.  
8) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de l'actuació.  
h) L'import que s'ha de justificar coincidirà, com a mínim, amb la totalitat del cost subvencionable. En el cas que l'import del gasto justificat de manera conforme siga inferior al cost indicat, l'import de la subvenció concedida disminuirà en idèntica proporció a la disminució produïda entre el cost subvencionable i l'import justificat.  
i) En cap cas s'admetran justificants de gastos fets amb anterioritat a la data de presentació de la sol·licitud.  
j) L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, la falta d'execució o execució parcial de l'actuació, la insuficient justificació dels gastos efectivament realitzats i la concessió després de la presentació de la sol·licitud d'altres ajudes públiques o privades la suma conjunta de les quals excedisca l'import del cost subvencionable de l'actuació, podran donar lloc a la minoració o la revocació de la subvenció concedida.  
k) Estes ajudes es consideraran acceptades per cada un dels interessats si en un termini de 20 dies naturals, a comptar des de la notificació, no han comunicat a l'Agència Valenciana del Turisme la renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius en el termini de dos mesos, comptats des de l'endemà de ser notificada, i, potestativament, un recurs de reposició davant del president de l'Agència Valenciana del Turisme en el termini d'un mes a comptar de l'endemà de ser notificada; tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 29 de maig de 2014.- El president de l'Agència Valenciana del Turisme: Máximo Buch Torralva.